EXCLUSIV Ce se va întâmpla la Dinamo dacă echipa retrogradează matematic: ”Evident”
Clubul din ”Groapă” e din ce în ce mai aproape de retrogradarea în eșalonul secund.
Echipa pregătită de Zeljko Kopic e penultima clasată în play-out-ul Superligii României cu 22 de puncte, la egalitate cu ultima din clasament, FCU Craiova, și la două de Poli Iași (locul 14).
După opt etape desfășurate în a doua parte a campionatului, ”câinii roșii” și-au trecut în cont o singură victorie, dar și patru rezultate de egalitate și trei înfrângeri.
Ce se va întâmpla la Dinamo dacă echipa retrogradează matematic: ”Evident”
Într-un interviu acordat reporterului PRO TV Matilda Popa, Andrei Nicolescu, administratorul special al clubului din Ștefan cel Mare, a vorbit, printre altele, și despre ce se va întâmpla la echipă în cazul în care Dinamo va retrograda matematic, înainte de încheierea stagiunii.
- Nicolescu a evidențiat că se va analiza situația și speră că se vor lua măsurile necesare ca pe viitor Dinamo să nu mai ajungă într-o astfel circumstanță
”Dacă se întâmpla asta evident că e o nereușită care trebuie să aibă o analiză. Să se vadă exact cauzele și să nu se mai repete. Și să vedem ce măsuri potrivite se pot lua. Evident că din punct de vedere sportiv anul ăsta clubul nu a performat așa cum ar fi fost într-o evoluție normală”, a spus Andrei Nicolescu pentru PRO TV și Sport.ro.
Pentru Dinamo urmează confruntarea cu UTA Arad de duminică, 12 mai, de la ora 21:30, în etapa cu numărul nouă din play-out-ul Superligii României. Cele două se vor întâlni pe ”Arcul de Triumf”.
Cum arată clasamentul play-out-ului
Urmăriți SPORT.RO și pe Google News